İştvan Nyerş

İştvan Nyerş (macar. Nyers Istvan; ) — Macarıstanlı keçmiş futbolçu. Mövqeyi hücumçu olub. Futbolçu eyni zamanda Stefano Niers () və Etienne Nyers () adları ilədə tanınır.

 Bioqrafiya 
İştvan Nyerş 24 mart 1924-cü ildə Fransanın Lotaringiya bölgəsinin Mozel departamentində olan Fremen-Merlebach şəhərində anadan olub. Macarıstanın Özd şəhərindən olan atası, ixtisasca mədənçi idi və İştvan doğulmazdan əvvəl ailəsi ilə birlikdə Fransaya işləmək üçün köçmuşdu.

İştvan uşaq olan zaman ailəsi Fransadan Macarıstanın Subotiça şəhərinə qayıdır və İştvanın uşaqlığı burada keçir.

 Karyera 
İştvan futbolçu karyerasına "Sabadqai Vashutash" klubunda başlayır. Bu klubun tərkibində İkinci Dünya müharibəsi illərində Macarıstan çempionatında iştirak edir. Daha sonra Budapeşt komandaları olan "Zugloi Hans", "Kispest" və "Uypest" klublarında oynayır.

İkinci Dünya müharibəsi bitdikdən sonra qonşu Çexoslovakiyada iqtisadi vəziyyət Macarıstandan daha yaxşı olduğu üçun bir çox məşhur macarlar kimi İştvanda ora köçur. Futbolçu 1946-cı ilin yayında Praqa şəhərinin "Viktoriya" komandasına keçir. "Viktoriya"nın heyətində bir neçə yoldaşlıq görüşündə iştirak edir. Ancaq "Viktoriya"nın heyətində rəsmi oyunlarda debüt edə bilmir. Buna səbəb "Uypeşt"dən icazəsiz və qeyri-qanuni ayrılması idi. Çexoslovakiyada futbol oynaya bilmədiyi üçun Fransaya gedir. Futbolçu burada Etienne adı ilə (Fransız qaydasında) çıxış etməyə başlayır. Nyerş sonradan məşhur Elenio Erreranın çalışdırdığı "Paris Stade Franse" klubunda oynayır.

1948-ci ildə Nyerş Milanın "İnter" klubuna keçir. O, İtaliyada Stefano adı altında çıxış edir. Onun İtaliyadakı karyerası çox uğurlu alınır. Nyerş iki dəfə İtaliya çempionu olur və 1949-cu ildə 26 qol ilə İtaliya çempionatının bombardiri olur. Maraqlıdır ki İtaliyada futbolçunun adı qarşısındakı "milliyyət" sütununa, italyanlar daima "apolide" (vətəndaşı olmayan) yazırdılar.

1954-cü ildə, mövsüm bitdikdən sonra futbolçu İsveçrəyə gedir və burada "Servett" klubunun heyətində Macarıstan millisi ilə də daxil olmaqla bir neçə yoldaşlıq görüşündə iştirak edir.

Sonra Nyerş başqa bir İtaliya klubu olan "Roma" klubuna keçir. Ümumilikdə İştvan A Seriyasının 236 oyununda meydana çıxıb və 153 qol vurub.

"Roma"dan ayrıldqıdan sonra İspaniyaya yollanır. Burada digər bir macar futbolçu Kubalanın dəstəyi ilə "Barselona"ya keçməyə cəhd edir. İştvan Kataloniya klubunun heyətində neçə yoldaşlıq görüşündə iştirak edir. Ancaq İştvan ilə "Barselona" rəsmi müqavilə imzalaya bilmir. Buna səbəb isə, o zaman İspaniyada futbol klublarında yalnız bir əcnəbi oynaya bilməsi olur. Daha sonra Kataloniyanın bir neçə zəif klublarında oynayır və İtaliyaya dönur. Appenin yarımadasında İtaliya B Seriyası klublarında oynayır və 1961-ci ildə karyerasını bitirir.

 Karyerasından sonra 
Futbol karyerasını başa çatdıqdan sonra İştvan Nyerş qısa bir müddət Bolonyada yaşayır. Daha sonra arvadının doğulduğu Subotiça şəhərinə köçur. 2004-cü ildə Nyerş beyin insultu keçirdir. Ancaq müalicə olmaq üçün futbolçunun pulu olmur. Bürokratik əngəllər və problemlər səbəbindən Nyerş İtaliyadan təqaüdünü ala bilmir. Futbolçunun arvadı kömək üçun "İnter Milan" sahiblərinə müraciət edir. İtaliya klubu öz köməkliyini göstərir. Ancaq bu yetərli olmur və futbolçu 3 aydan sonra, 9 mart 2005-ci ildə vəfat edir.

 Titulları 

 Komanda 
 İtaliya çempionu: 1953, 1954

 Şəxsi 
 İtaliya çempionatının bombardiri: 1949 (26 qol)

 İstinadlar 

Kateqoriya:Barselona FK oyunçuları
Kateqoriya:Roma FK oyunçuları
Kateqoriya:İnter Milan FK oyunçuları
Kateqoriya:Honved FK oyunçuları
Kateqoriya:Macarıstan milli futbol komandasının oyunçuları
Kateqoriya:Macarıstan futbolçuları
Kateqoriya:2005-ci ildə vəfat edənlər
Kateqoriya:9 martda vəfat edənlər
Kateqoriya:Əlifba sırasına görə şəxslər
Kateqoriya:1924-cü ildə doğulanlar
Kateqoriya:25 martda doğulanlar
Kateqoriya:25 mayda doğulanlar
Kateqoriya:Legioner Macarıstan futbolçuları
Kateqoriya:Fransa Liqa 1 oyunçuları
Kateqoriya:Uypeşt FK oyunçuları
Kateqoriya:La Liqa oyunçuları
Kateqoriya:Macarıstan futbol çempionatının oyunçuları
Kateqoriya:İtaliya A Seriyası oyunçuları
Kateqoriya:İtaliya B Seriyası oyunçuları
Kateqoriya:İtaliyada legioner futbolçular
Kateqoriya:İspaniyada legioner futbolçular
Kateqoriya:İsveçrədə legioner futbolçular
Kateqoriya:Futbol hücumçuları
Kateqoriya:Legioner Fransa futbolçuları
Kateqoriya:Macarıstanın kişi futbolçuları
Kateqoriya:Stad Franse FK oyunçuları
Kateqoriya:İtaliyada legioner Fransa idmançıları